

Anexă la decizia
 nr. 5/5  din 7iulie  2017 

Regulamentul Consiliului raional al Tinerilor
I. DISPOZIȚII GENERALE
Consiliul raional al Tinerilor - formă de reprezentare şi împuternicire a tinerilor
1. Consiliul raional al Tinerilor (în continuare - Consiliul), este un serviciu de/şi pentru tineret, înfiinţat prin decizia Consiliilor raional Rezina în temeiul Legii privind administraţia publică locală și Ordinul Ministerului Tineretului și Sportului nr. T/303 din 31.10.2016 ,,Cu privire la aprobarea Regulamentului cadru privind organizarea și funcționarea Consiliului local al tineretului”, menit să asigure participarea activă a tinerilor la viaţa locală şi regională în special, în procesul de luare a deciziilor ce îi privesc.
2. Consiliul este organizat şi funcţionează independent în cadrul Consiliului raional Rezina, scopul căruia este altul decît obţinerea de venit, este apolitic şi are rol consultativ.
3. Consiliul îşi desfăşoară activitatea în conformitate cu Convenţia ONU cu privire la drepturile copilului, Carta Europeană cu privire la participarea tinerilor la viaţa comunităţilor locale şi raionale, Constituţia Republicii Moldova, Legea cu privire la drepturile copilului, Legea cu privire la tineret, alte acte legislative în vigoare, hotărîrile Guvernului, în special Strategia pentru tineret, deciziile autorităţilor publice centrale şi locale, precum şi cu prezentul Regulament .
Principiile de activitate a Consiliului
4. Consiliul îşi organizează activitatea în baza următoarelor principii:
a) independenţă - dreptul şi capacitatea Consiliului de a-şi organiza activitatea în condiţii care exclud orice presiune asupra acestuia, fără careva imixtiune din partea autorităţilor şi adulţilor;
b) transparenţă - toate activităţile Consiliului sunt aduse la cunoştinţa tinerilor din comunitate;
c) nediscriminare - Consiliul implică tineri, fără nici o discriminare, indiferent de rasă, culoarea, sexul, limba, religia, opinia publică sau altă opinie a copilului sau a părinţilor, a reprezentanţilor săi legali, de originea lor naţională, etnică sau socială, de situaţia lor materială, de incapacitatea lor, de naşterea lor sau de altă situaţie;
d) încurajarea participării tinerilor - Consiliul încurajează activităţi ale tinerilor desfăşurate pe bază de voluntariat;
e) dezvoltarea parteneriatelor - activităţile Consiliului se realizează în colaborare şi/sau parteneriat cu autorităţile publice locale şi alţi actori sociali din comunitate şi din afara ei.
Obiectivele Consiliului
5. Activitatea Consiliului este orientată în vederea atingerii următoarelor obiective:
a) formarea unui spaţiu/mediu în care tinerii se pot exprima şi dialoga între ei şi cu administraţia publică locală, cu factorii de decizie, în problemele care îi interesează;
b) responsabilizarea tinerilor în ceea ce priveşte identificarea şi soluţionarea propriilor probleme, prin prezentarea consiliul local al adulţilor şi altor autorităţi locale, factorilor de decizie, a recomandărilor cu privire la activităţile de tineret şi problemele cei afectează;
c) oferirea posibilităţilor tinerilor de a învăţa practica cetăţeniei democratice, a exprimării, comunicării, dialogului, negocierii, luării deciziei şi evaluării, precum şi dezvoltarea abilităţilor de leader, de a deveni cetăţean activ;
d) încurajarea participării tinerilor la identificarea şi rezolvarea problemelor comunităţii locale;
e) promovarea oportunităţilor egale între semenii lor şi excluderea oricăror forme de discriminare.
Atribuţiile Consiliului
6. Consiliul are următoarele atribuţii principale:
a) reprezentarea tinerilor la nivel cu comunitatea;
b) identificarea intereselor, necesităţilor şi problemelor copiilor şi tinerilor din comunitate;
c) definirea în comun cu autorităţile publice locale a politicilor de tineret şi implimentarea acestora;








d) participarea la realizarea Planului local de acţiuni în domeniul tineretului;
e) prezentarea rapoartelor anuale Adunării Generale;
f) înaintarea propunerilor consiliul raional pentru luarea deciziilor ce îi privesc;
g) susţinerea şi acordarea consultanţei copiilor şi tinerilor care vor să se asocieze în asociaţii obşteşti de copii şi tineri;
h) determinarea structurii şi alegerea organelor de conducere ale Consiliului;
i)	convocarea Adunării Generale a Tinerilor;
j)	aprobarea Regulamentului de funcţionare a Consiliului;
k)	aprobarea bugetului;
l) administrarea patrimoniului Consiliului;
m) stabilirea relaţiilor de colaborare cu alte consilii similare;
n)	organizarea alegerilor unui nou Consiliu, la expirarea mandatului.
Componenţa Consiliului
7. Consiliul este alcătuit din tineri cu vîrsta cuprinsă între (14-35 ani,care sunt aleşi prin vot secret, direct şi liber exprimat în cadrul localităților sale de Consiliul local al Tinerilor respectiv.
8. Numărul de consilieri în  consiliu este de 27 consilieri care este egal în raport direct cu numărul	de consilieri a consiliului raional Rezina, care sunt  tineri cu vîrstă între 14 - 35 ani.
9. Componenţa Consiliului raional  al Tinerilor se aprobă prin decizia Consiliului raional Rezina și se stabileşte în felul următor:
a) fiecare Consiliu local al Tinerilor din sat/comună desemnează prin votul a 2/3 din numărul Consilierilor aleşi reprezentanți în  Consiliul raional al Tinerilor– un reprezentant, orașul Rezina – 3. Acești reprezentanți se întăresc prin decizia Consiliului local respectiv.
10. O persoană poate fi reprezentată în Consiliul raional al Tinerilor numai dacă întruneşte următoarele condiţii:
a) este înscrisă în Registru raional al Tinerilor;
b) nu este angajat al primăriei / aparatul preşedintelui raionului, subdiviziunilor Consiliului raional;
11. Consiliul raional Rezina prin decizia sa aprobă componența Consiliului raional al Tinerilor și constituirea acestuia.
12. Organul Suprem al Consiliului este ședința consiliului.
13. Consilierii sunt aleşi pe o perioadă de 2 ani.  În cadrul ședinței Consiliului va fi ales un secretar cu drept de vot al Consiliului din rîndul consilierilor, cu votul majorității celor prezenți.
14. La preluarea mandatului, consilierii se angajează solemn ca să îndeplinească cu onestitate responsabilităţile prevăzute în Regulament (depunînd jurămîntul), precum şi semnează Codul de conduită al consilierilor.
15. Orice membru al Consiliului poate renunţa la activitatea de consilier în orice moment, cu informarea prealabilă în scris al preşedintelui Consiliului. În locul acestuia Consiliul local al Tinerilor respectiv, desemneaază un alt reprezentant, conform punctului 9.
16. Un membru al Consiliului poate fi înlăturat din activitatea de consilier numai dacă, conform aprecierii unanime a consilierilor, nu mai corespunde condiţiilor cerute sau nu- şi exercită responsabilităţile asumate. Cel interesat nu participă la aceste deliberări. In cazul deciziei prin care se înlătură din activitate un consilier, această decizie aduce după sine o “vacanţă de consilier”. Locul acestuia este ocupat de reprezentantul Consiliul local al Tinerilor respectiv..
Drepturile şi responsabilităţile consilierilor
17. Membrii Consiliului au dreptul:
a) la libera opinie şi libera exprimare a acesteia;
b) să aleagă şi să fie ales în structurile Consiliului;
c) de a fi informat despre activitatea Consiliului;
d) să solicite şi să primească de la autorităţile publice, precum şi alte persoane fizice şi juridice, informaţii ce vizează problemele tineretului;
e) să înainteze propuneri şi proiecte privind chestiuni ce-i vizează pe copii şi tineri;
f) să renunţe la calitatea de membru al Consiliului
18. Membrii Consiliului îşi asumă următoarele responsabilităţi:







a) [bookmark: _GoBack]angajament de a activa în cadrul Consiliului pe toată perioada mandatului (cu excepţia cazurilor în care persoana atinge vîrsta de 35 ani pînă la sfîrşitul mandatului);
b) de a fi prezent şi a participa activ la toate şedinţele Consiliului;
c) de a aborda problemele importante tineretului din comunitate şi de a depune eforturi pentru a învăţa şi replica bunele practici ale altor comunităţi;
d) de a veni cu iniţiative, analize şi recomandări, după necesitate, în cadrul activităţii comisiilor Consiliului;
e) de a demonstra voinţă pentru a produce schimbări;
f) de a conlucra fructuos cu membrii Consiliului şi alte persoane interesate în activităţi comune;
g) de a conlucra fructuos cu Consiliul raional Rezina (al adulţilor)  în vederea soluţionării problemelor cu care se confruntă copiii şi tinerii.
h) de a implica alţi tineri în lucrările şi activităţile Consiliului.
II ORGANIZAREA ŞI FUNCŢIONAREA CONSILIULUI
Regulamentul de funcţionare
19. Fiecare Consiliu activează în baza propriului Regulament de funcţionare.
20. Regulamentul de funcţionare este elaborat şi aprobat de către Consiliu.
21. Regulamentul de funcţionare trebuie să prevadă:
a) scopul şi obiectivele Consiliului;
b) componenţa Consiliului;
c) drepturile şi responsabilităţile consilierilor;
d) structura Consiliului;
e) şedinţele Consiliului;
f) sursele de finanţare ale Consiliului;
g) modul dării de seamă financiară;
h) procedura de aprobare, modificare şi completare a Regulamentului;
i) procedura de încetare a activităţii Consiliului;
j) alte menţiuni.
Structura Consiliului
	22. Nu mai tîrziu de 10 zile după constituire consilierii din rîndul său vor alege preşedintele Consiliului şi vicepreşedintele.
23. Preşedintele Consiliului are următoarele atribuţii:
a) convoacă şi prezidează şedinţele Consiliului;
b) coordonează activitatea Consiliului;
c) reprezintă Consiliul în raport cu organele administraţiei publice, cu alte persoane fizice şi juridice din ţară şi străinătate;
d) îndeplineşte şi alte atribuţii încredinţate de către Consiliu.
24. în absenţa Preşedintelui, atribuţiile şui sunt executate de Vicepreşedinte.
25. Secretarul Consiliului este ales de către Consiliu cu votul majorității celor prezenți.
26. Secretarul participă la şedinţele Consiliului, dar cu drept de vot.
27. Secretarul Consiliului are următoarele atribuţii:
a) facilitează buna funcţionare a şedinţelor Consiliului;
b) asigură înştiinţare convocării şedinţelor Consiliului;
c) asigură întocmirea proceselor-verbale, a altor documente privind activitatea Consiliului, precum şi păstrarea documentelor de corespondenţă;
d) îndeplineşte alte sarcini pentru asigurarea bunei desfăşurări a activităţii Consiliului.
28. Consilierii activează în comisii specializate, în dependenţă de problemele tinerilor. Competențele comisiilor se stabilesc de consiliul.
29. Şedinţele comisiei nu sunt publice. 
30. Consiliul poate solicita de la autorităţile şi/sau instituţiile publice locale asistenţa unui conducător local, investit cu următoarele atribuţii de bază:









a) acordarea asistenţei şi consultanţei Consiliului;
b) facilitatarea legăturii tinerilor cu alţi actori sociali din comunitate;
c) promovarea imaginei Consiliului în raport cu adulţii şi tinerii din comunitate;
d) medierea situaţiilor de conflict.
31. Comisiile prezintă Consiliului rapoarte periodice privind activitatea acestora.
32. La fiecare şedinţă a comisiei se vor întocmi procese-verbale care reprezintă dovada desfăşurării în bune condiţii a acesteia.
Şedinţa Consiliului
33. Consiliul se întruneşte o dată în trei luni în şedinţe ordinare şi, după necesitate, în şedinţe extraordinare.
34. Convocarea consiliul local se face telefonic, prin e-mail sau prin orice alte mijloace, de către secretar cu cel puţin cinci zile înaintea şedințelor ordinare şi cu cel puţin trei zile înaintea şedinţei extraordinare. În convocarea la şedinţă se vor preciza data, ora, locul desfăşurării şi ordinea de zi a acesteia.
35. Toate şedinţele Consiliului sunt publice. La şedinţele Consiliului pot fi invitate şi alte persoane interesate.
36. Şedinţa Consiliului este deliberativă dacă la ea participă majoritatea din numărul total al membrilor Consiliului şi există dovadă că membrii care lipsesc au fost anunţaţi în prealabil despre convocarea ședinței.
37. Deciziile Consiliului se adoptă cu simpla majoritate a voturilor consilierilor prezenţi la şedinţă.
38. Dezbaterile Consiliului, ordinea de zi, prezenţa cît și modul în care şi-a executat fiecare consilier votul se consemnează într-un proces verbal întocmit de secretar şi semnat de preşedinte. Secretarul contrasemnează procesul verbal.
39. Toate procesele verbale, documentele, care au fost dezbătute în şedinţă precum şi alte documente sau corespondenţă sunt depozitate la secretarul Consiliului.
Planul de activitate al Consiliului
40. Consiliul îşi organizează activitatea în baza unui Plan de activitate (anual, trimestrial, lunar).
41. Planul anual de activitate trebuie să prevadă: obiective, activităţi, perioada, resursele financiare. Responsabili, beneficiari, parteneri, rezultate aşteptate.
42. Planul anual de activitate a Consiliului se aprobă în cadrul unei şedinţe cu participarea actorilor sociali din comunitate şi a persoanelor interesate.
Finanţarea activităţilor Consiliului
43. Finanţarea activităţilor Consiliului se desfăşoară conform legislaţiei în vigoare.
44. Consiliul prezintă Consiliului raional Rezina programul activităţilor pentru a beneficia de suport financiar.
45. Consiliul întocmeşte bugetul anual al activităţilor.
46. Consiliul desfăşoară activităţi de colectare a fondurilor din surse extrabugetare pentru asigurarea implimentării activităţilor.
47. Consiliul asigură transparenţa fondurilor gestionate.
Monitorizarea şi evaluarea activităţii Consiliului
48. Consiliul prezintă anual raport de activitate autorităţilor publice locale, partenerilor, donatorilor.
49. Activităţile efectuate de către Consiliu pot fi evaluate de către consilieri (autoevaluare), (consiliul local al adulţilor), beneficiari, donatori şi experţi externi.
50. Rezultatele evaluărilor sunt accesibile pentru toţi tinerii din comunitate.








III. DISPOZIŢII FINALE
Lichidarea Consiliului
51. Consiliul poate fi lichidat numai cu aprobarea votului a 2/3 din numărul total a membrilor acestuia.
52. Consiliul raional se înştiinţează despre decizia de lichidare a Consiliului în timp de cel mult 3 zile.
53. Bunurile rămase după lichidarea Consiliului şi executarea creanţelor creditelor sunt folosite, în conformitate cu prevederile legislaţiei în vigoare, pentru realizarea scopului şi obiectivelor Consiliului.

